CELEX: 32014R0354
Language: lv
Date: 2014-04-08 00:00:00
Title: Komisijas Īstenošanas regula (ES) Nr. 354/2014 ( 2014. gada 8. aprīlis ), ar kuru groza un labo Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu

9.4.2014   
            
            
               LV
            
            
               Eiropas Savienības Oficiālais Vēstnesis
            
            
               L 106/7
            
         KOMISIJAS ĪSTENOŠANAS REGULA (ES) Nr. 354/2014
   (2014. gada 8. aprīlis),
   ar kuru groza un labo Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un Regulas (EEK) Nr. 2092/91 atcelšanu (1) un jo īpaši tās 12. panta 3. punktu, 14. panta 2. punktu, 16. panta 1. punktu un 3. panta a) punktu,
   tā kā:
   
               (1)
            
            
               Regulas (EK) Nr. 834/2007 III sadaļas 2. nodaļā noteiktas pamatprasības attiecībā uz ražošanu lauku saimniecībā. Ar Komisijas Regulu (EK) Nr. 889/2008 (2) ir noteikti sīki izstrādāti noteikumi minēto pamatprasību īstenošanai.
            
         
               (2)
            
            
               Ar Regulas (EK) Nr. 834/2007 12. pantu atļauts izmantot tādus saimniecības resursus kā mēslojumi, augsnes ielabotāji un augu aizsardzības līdzekļi, ievērojot konkrētus nosacījumus, proti, ja tos ir atļauts lietot bioloģiskajā ražošanā. Saskaņā ar procedūru, kas paredzēta minētās regulas 16. panta 3. punktā, dalībvalstis ir iesniegušas citām dalībvalstīm un Komisijai dokumentāciju, lai Regulas (EK) Nr. 889/2008 I un II pielikumā iekļautu dažus produktus. Minēto dokumentāciju ir izskatījusi ekspertu grupa tehnisku padomu sniegšanai par bioloģisko ražošanu (turpmāk “EGTOP”).
            
         
               (3)
            
            
               Pamatojoties uz EGTOP ieteikumiem (3), kuros attiecībā uz mēslojumiem un augsnes ielabotājiem secināts, ka vielas biogāzes digestāts, dzīvnieku blakusproduktu izcelsmes hidrolizēti proteīni, leonardīts, hitīns un sapropelis atbilst bioloģiskās ražošanas mērķiem un principiem, minētās vielas būtu jāiekļauj Regulas (EK) Nr. 889/2008 I pielikumā lietošanai saskaņā ar dažiem īpašiem nosacījumiem.
            
         
               (4)
            
            
               Pamatojoties uz EGTOP ieteikumiem, attiecībā uz Regulas (EK) Nr. 889/2008 I pielikumā minētajām dažām vielām robežvērtība “0” hromam (VI) būtu jāaizstāj ar “nav konstatējams”.
            
         
               (5)
            
            
               Attiecībā uz augu aizsardzības līdzekļiem EGTOP savos ieteikumos (4) secināja, ka tādas vielas kā aitu tauki, laminarīns un alumīnija silikāts (kaolīns) atbilst bioloģiskās ražošanas mērķiem un principiem. Tādēļ minētās vielas būtu jāiekļauj Regulas (EK) Nr. 889/2008 II pielikumā lietošanai saskaņā ar dažiem īpašiem nosacījumiem.
            
         
               (6)
            
            
               Attiecībā uz horizontālajiem tiesību aktiem par augu aizsardzības līdzekļiem Komisijas Īstenošanas regulā (ES) Nr. 540/2011 (5) ir noteikts darbīgo vielu, kas iepriekš bija iekļautas Padomes Direktīvas 91/414/EEK (6) I pielikumā, un darbīgo vielu, kas ir apstiprinātas saskaņā ar Eiropas Parlamenta un Padomes Regulu (EK) Nr. 1107/2009 (7), Savienības saraksts. Ir lietderīgi Regulas (EK) Nr. 889/2008 II pielikuma attiecīgās daļas pielāgot šim sarakstam. Konkrēti, no minētā pielikuma būtu jāsvītro želatīns, rotenons, kas ekstrahēts no Derris spp. un Lonchocarpus spp., un Terphrosia spp., diamonija fosfāts, vara oktanoāts, kālija alauns (alumīnija sulfāts, kalinīts), minerāleļļas un kālija permanganāts.
            
         
               (7)
            
            
               Attiecībā uz darbīgajām vielām lecitīnu, kvasiju, kas ekstrahēta no Quassia amara, un kalcija hidroksīdu, par kuriem Komisijai jau ir iesniegts apstiprināšanas pieteikums saskaņā ar Regulu (EK) Nr. 1107/2009, šajā posmā ir lietderīgi tos izņēmuma kārtā saglabāt Regulas (EK) Nr. 889/2008 II pielikuma sarakstā līdz brīdim, kamēr tiks pabeigts to novērtējums. Ņemot vērā novērtējuma secinājumus, Komisija veiks attiecīgus pasākumus attiecībā uz šo triju attiecīgo vielu klātbūtni Regulas (EK) Nr. 889/2008 II pielikuma sarakstā.
            
         
               (8)
            
            
               Ņemot vērā minētos horizontālos tiesību aktus, ir lietderīgi arī pielāgot nosaukumu, aprakstu, prasības attiecībā uz sastāvu un lietošanas nosacījumus dažām Regulas (EK) Nr. 889/2008 II pielikumā uzskaitītajām vielām un mikroorganismiem, īpaši augu eļļām, mikroorganismiem, ko izmanto bioloģiskai kaitēkļu un slimību apkarošanai, feromoniem, varam, etilēnam, parafīneļļai un kālija bikarbonātam.
            
         
               (9)
            
            
               Regulas (EK) Nr. 889/2008 24. panta 2. punkts tika grozīts ar Komisijas Īstenošanas regulu (ES) Nr. 505/2012 (8), lai atjauninātu atsauces uz Regulas (EK) Nr. 889/2008 V un VI pielikumu, kas tika aizstāti saskaņā ar Īstenošanas regulu (ES) Nr. 505/2012. Regulas (EK) Nr. 889/2008 24. panta 2. punkta grozītajā tekstā kļūdas dēļ tika izlaisti “homeopātiskie līdzekļi”. Tā kā šie līdzekļi bija iekļauti minētajā noteikumā pirms grozījuma, kas tika izdarīts ar Īstenošanas regulu (EK) Nr. 505/2012, tie ir atkal tajā jāiekļauj.
            
         
               (10)
            
            
               Regulas (EK) Nr. 889/2008 V pielikumā, kas grozīts ar Īstenošanas regulu (ES) Nr. 505/2012, iepriekšējie ieraksti defluorinēts monokalcija fosfāts un defluorinēts dikalcija fosfāts kļūdas dēļ tika aizstāti ar vispārīgu aprakstu, proti, defluorēts fosfāts. Tomēr defluorēts fosfāts nav līdzvērtīgs produktiem defluorinēts monokalcija fosfāts un defluorinēts dikalcija fosfāts. Tādēļ šie divi produkti būtu atkal jāiekļauj Regulas (EK) Nr. 889/2008 V pielikumā, un defluorēts fosfāts būtu jāsvītro.
            
         
               (11)
            
            
               Ar Komisijas Īstenošanas regulu (ES) Nr. 651/2013 (9) no Komisijas Regulas (EK) Nr. 1810/2005 (10) tika svītrota iepriekš noteiktā atļauja lietot klinoptilolītu, tika paplašināta klinoptilolīta kā piedevas lietošana dzīvnieku ēdināšanā, attiecinot to uz visiem dzīvniekiem, un tā kods tika mainīts uz 1g568. Tādēļ, lai atļautu klinoptilolīta nepārtrauktu lietošanu bioloģiskajā ražošanā, Regulas (EK) Nr. 889/2008 VI pielikums ir jāpielāgo saskaņā ar Īstenošanas regulu (ES) Nr. 651/2013.
            
         
               (12)
            
            
               Tāpēc būtu attiecīgi jāgroza un jālabo Regula (EK) Nr. 889/2008.
            
         
               (13)
            
            
               Juridiskās noteiktības labad Regulas (EK) Nr. 889/2008 24. panta 2. punkts un V pielikums būtu jāpiemēro no Īstenošanas regulas (ES) Nr. 505/2012 spēkā stāšanās dienas.
            
         
               (14)
            
            
               Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,
            
         IR PIEŅĒMUSI ŠO REGULU.
   1. pants
   Grozījumi Regulā (EK) Nr. 889/2008
   Regulas (EK) Nr. 889/2008 I, II un VI pielikumu groza saskaņā ar šīs regulas pielikuma 1., 2. un 4. punktu.
   2. pants
   Regulas (EK) Nr. 889/2008 labojums
   Regulu (EK) Nr. 889/2008 labo šādi:
   
               1)
            
            
               regulas 24. panta 2. punktu aizstāj ar šādu:
               “2.   Salīdzinājumā ar ķīmiski sintezētām alopātiskām veterinārajām zālēm vai antibiotikām priekšroku dod fitoterapeitiskiem un homeopātiskiem līdzekļiem, mikroelementiem un V pielikuma 1. iedaļā vai VI pielikuma 3. iedaļā uzskaitītajiem līdzekļiem, ja to ārstējošā iedarbība ir piemērota attiecīgajai dzīvnieku sugai un slimībai, ko paredzēts ārstēt.”;
            
         
               2)
            
            
               regulas V pielikumu groza saskaņā ar šīs regulas pielikuma 3. punktu.
            
         3. pants
   Stāšanās spēkā un piemērošana
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   Tomēr tās 2. pantu piemēro no 2012. gada 16. jūnija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 8. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 189, 20.7.2007., 1. lpp.
   
   
      (2)  Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).
   
      (3)  Galīgais ziņojums:
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf.
   
      (4)  Galīgais ziņojums:
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf.
   
      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (6)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      (7)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū (OV L 309, 24.11.2009., 1. lpp.).
   
      (8)  Komisijas 2012. gada 14. jūnija Īstenošanas regula (ES) Nr. 505/2012, ar kuru groza un labo Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 154, 15.6.2012., 12. lpp.).
   
      (9)  Komisijas 2013. gada 9. jūlija Īstenošanas regula (ES) Nr. 651/2013, ar ko atļauj lietot nogulumizcelsmes klinoptilolītu par barības piedevu visām dzīvnieku sugām un ar ko groza Regulu (EK) Nr. 1810/2005 (OV L 189, 10.7.2013., 1. lpp.).
   
      (10)  Komisijas 2005. gada 4. novembra Regula (EK) Nr. 1810/2005 par jaunu atļauju desmit gadus izmantot barības piedevu, pastāvīgu atļauju izmantot dažas barības piedevas un pagaidu atļauju citādi izmantot dažas piedevas, kuras jau ir atļauts izmantot barībā (OV L 291, 5.11.2005., 5. lpp.).
   
      PIELIKUMS
      Regulas (EK) Nr. 889/2008 I, II, V un VI pielikumu groza šādi:
      
                  1)
               
               
                  regulas I pielikumu groza šādi:
                  
                              a)
                           
                           
                              rindu, kas attiecas uz “Kompostētiem vai fermentētiem sadzīves atkritumiem”, aizstāj ar šādu:
                              
                                          “B
                                       
                                       
                                          Kompostēts vai fermentēts sadzīves atkritumu maisījums
                                       
                                       
                                          Mēslošanas līdzeklis, ko iegūst no sadzīves atkritumiem, kuri ir sadalīti izcelsmes vietā, un kas bijis pakļauts kompostēšanai vai anaerobiskai rūgšanai biogāzes ražošanas nolūkā.
                                          Tikai augu valsts un dzīvnieku valsts sadzīves atkritumi.
                                          Tikai tad, ja iegūti slēgtā un uzraudzītā savākšanas sistēmā, ko pieņēmusi dalībvalsts.
                                          Maksimālā koncentrācija sausnā mg/kg:
                                          kadmijs: 0,7; varš: 70; niķelis: 25; svins: 45; cinks: 200; dzīvsudrabs: 0,4; hroms (kopā): 70; hroms (VI): nav konstatējams.”;
                                       
                                    
                        
                              b)
                           
                           
                              pēc rindas, kas attiecas uz “Augu valsts izcelsmes kompostu vai fermentētu augu materiālu”, iekļauj šādu rindu:
                              
                                          “B
                                       
                                       
                                          Biogāzes digestāts, kas satur dzīvnieku izcelsmes blakusproduktus, kuri ir pārstrādāti kopā ar augu vai dzīvnieku izcelsmes materiālu, kā uzskaitīts šajā pielikumā
                                       
                                       
                                          Trešās kategorijas dzīvnieku izcelsmes blakusprodukti (tostarp savvaļas dzīvnieku blakusprodukti) un otrās kategorijas gremošanas trakta saturs (otrā un trešā kategorija, kā definēts Eiropas Parlamenta un Padomes Regulā (EK) Nr. 1069/2009 (1) nedrīkst būt ar industrializētas lauksaimniecības izcelsmi.
                                          Procesiem jābūt saskaņā ar Komisijas Regulu (ES) Nr. 142/2011 (2).
                                          Nedrīkst lietot uz kultūraugu ēdamajām daļām.
                                       
                                    
                        
                              c)
                           
                           
                              rindu, kas attiecas uz “Turpmāk minētajiem dzīvnieku izcelsmes produktiem vai blakusproduktiem”, aizstāj ar šādu:
                              
                                          “B
                                       
                                       
                                          Turpmāk minētie dzīvnieku izcelsmes produkti vai blakusprodukti:
                                          
                                                       
                                                   
                                                   
                                                      asins milti
                                                   
                                                
                                                       
                                                   
                                                   
                                                      nagu milti
                                                   
                                                
                                                       
                                                   
                                                   
                                                      ragu milti
                                                   
                                                
                                                       
                                                   
                                                   
                                                      kaulu milti vai kaulu milti bez želatīna
                                                   
                                                
                                                       
                                                   
                                                   
                                                      zivju milti
                                                   
                                                
                                                       
                                                   
                                                   
                                                      gaļas milti
                                                   
                                                
                                                       
                                                   
                                                   
                                                      spalvu, dzīvnieku matu un atgriezumu milti
                                                   
                                                
                                                       
                                                   
                                                   
                                                      vilna
                                                   
                                                
                                                       
                                                   
                                                   
                                                      zvērādas (1.)
                                                   
                                                
                                                       
                                                   
                                                   
                                                      dzīvnieku mati
                                                   
                                                
                                                       
                                                   
                                                   
                                                      piena produkti
                                                   
                                                
                                                       
                                                   
                                                   
                                                      hidrolizēti proteīni (2.)
                                                   
                                                
                                       
                                          
                                                      (1.)
                                                   
                                                   
                                                      Maksimālā hroma (VI) koncentrācija mg/kg sausnā: nav konstatējams.
                                                   
                                                
                                                      (2.)
                                                   
                                                   
                                                      Nedrīkst lietot uz kultūraugu ēdamajām daļām.”;
                                                   
                                                
                                    
                        
                              d)
                           
                           
                              pievieno šādas rindas:
                              
                                          “B
                                       
                                       
                                          Leonardīts (neapstrādāta organiska nogula, kuras saturā ir daudz humīnskābju)
                                       
                                       
                                          Tikai tad, ja iegūts kā kalnrūpniecības blakusprodukts.
                                       
                                    
                                          B
                                       
                                       
                                          Hitīns (no vēžveidīgo čaulas iegūts polisaharīds)
                                       
                                       
                                          Tikai tad, ja iegūts ilgtspējīgās zvejniecībās, kā definēts Padomes Regulā (EK) Nr. 2371/2002 (3), vai bioloģiskā akvakultūrā.
                                       
                                    
                                          B
                                       
                                       
                                          Nogulas, kurām ir augsts organisko vielu saturs un kuras veidojas saldūdenstilpēs skābekļa deficīta apstākļos (piemēram, sapropelis)
                                       
                                       
                                          Tikai organiskas nogulas, kas ir saldūdens tilpju apsaimniekošanas blakusprodukti vai ir iegūti no bijušajām saldūdens zonām.
                                          Attiecīgā gadījumā iegūšana būtu jāveic tā, lai minimāli ietekmētu ūdenssistēmu.
                                          Tikai nogulas, kas radušās no avotiem, kuri ir brīvi no pesticīdu, noturīgu organisko piesārņotāju un benzīnam līdzīgu vielu kontaminācijas.
                                          Maksimālā koncentrācija sausnā mg/kg:
                                          kadmijs: 0,7; varš: 70; niķelis: 25; svins: 45; cinks: 200; dzīvsudrabs: 0,4; hroms (kopā): 70; hroms (VI): nav konstatējams.
                                       
                                    
                        
            
                  2)
               
               
                  regulas II pielikumu groza šādi:
                  
                              a)
                           
                           
                              pielikuma 1. un 2. iedaļu aizstāj ar šādām:
                              “1.   Augu vai dzīvnieku izcelsmes vielas
                              
                              
                                          Atļauja
                                       
                                       
                                          Nosaukums
                                       
                                       
                                          Apraksts, prasības attiecībā uz sastāvu, lietošanas nosacījumi
                                       
                                    
                                          A
                                       
                                       
                                          Azadiraktīns, kas ekstrahēts no Azadirachta indica (Indijas azadiraktas)
                                       
                                       
                                          Insekticīds
                                       
                                    
                                          A
                                       
                                       
                                          Bišu vasks
                                       
                                       
                                          Potvasks
                                       
                                    
                                          B
                                       
                                       
                                          Hidrolizēti proteīni, izņemot želatīnu
                                       
                                       
                                          Atraktants, tikai atļautos lietojumos kopā ar citiem atbilstīgiem šajā sarakstā iekļautiem līdzekļiem
                                       
                                    
                                          A
                                       
                                       
                                          Lecitīns
                                       
                                       
                                          Fungicīds
                                       
                                    
                                          B
                                       
                                       
                                          Augu eļļas
                                       
                                       
                                          Insekticīds, akaricīds, fungicīds, baktericīds un dīgšanas inhibitors
                                          Produkti, kā norādīts Komisijas Īstenošanas regulas (ES) Nr. 540/2011 (4) pielikumā
                                       
                                    
                                          A
                                       
                                       
                                          Piretrīni, kas ekstrahēti no Chrysanthemum cinerariaefolium
                                          
                                       
                                       
                                          Insekticīds
                                       
                                    
                                          A
                                       
                                       
                                          Kvasija, kas ekstrahēta no Quassia amara
                                          
                                       
                                       
                                          Insekticīds, repelents
                                       
                                    2.   Mikroorganismi, ko izmanto bioloģiskai kaitēkļu un slimību apkarošanai
                              
                              
                                          Atļauja
                                       
                                       
                                          Nosaukums
                                       
                                       
                                          Apraksts, prasības attiecībā uz sastāvu, lietošanas nosacījumi
                                       
                                    
                                          A
                                       
                                       
                                          Mikroorganismi
                                       
                                       
                                          Produkti, kā norādīts Īstenošanas regulas (ES) Nr. 540/2011 pielikumā un kas nav ar ĢMO izcelsmi”;
                                       
                                    
                        
                              b)
                           
                           
                              pielikuma 4. iedaļu aizstāj ar šādu:
                              “4.   Vielas, kas izmantojamas slazdos un/vai sadalītājos
                              
                              
                                          Atļauja
                                       
                                       
                                          Nosaukums
                                       
                                       
                                          Apraksts, prasības attiecībā uz sastāvu, lietošanas nosacījumi
                                       
                                    
                                          A
                                       
                                       
                                          Feromoni
                                       
                                       
                                          Atraktants, reproduktīvās uzvedības kavētājs; tikai slazdos un sadalītājos
                                          Produkti, kā norādīts Īstenošanas regulas (ES) Nr. 540/2011 pielikumā (ar numuru 255, 258 un 259)
                                       
                                    
                                          A
                                       
                                       
                                          Piretroīdi (tikai deltametrīns vai lambdacihalotrīns)
                                       
                                       
                                          Insekticīds; tikai slazdos ar īpašiem atraktantiem; tikai pret Batrocera oleae un Ceratitis capitata Wied.”;
                                       
                                    
                        
                              c)
                           
                           
                              pielikuma 6. un 7. iedaļu aizstāj ar šādām:
                              “6.   Citas vielas, ko tradicionāli izmanto bioloģiskajā lauksaimniecībā
                              
                              
                                          Atļauja
                                       
                                       
                                          Nosaukums
                                       
                                       
                                          Apraksts, prasības attiecībā uz sastāvu, lietošanas nosacījumi
                                       
                                    
                                          B
                                       
                                       
                                          Vara savienojumi vara hidroksīda, vara oksihlorīda, vara oksīda, bordo šķidruma, tribāziska vara sulfāta formā
                                       
                                       
                                          Izmanto tikai kā baktericīdu un fungicīdu līdz 6 kg vara uz ha gadā
                                          Daudzgadīgiem augiem dalībvalstis, atkāpjoties no pirmās daļas, drīkst paredzēt, ka attiecīgajā gadā drīkst pārsniegt 6 kg svara ierobežojumu, ja faktiski izmantotie vidējie daudzumi piecu gadu laikposmā, kas aptver attiecīgo gadu un iepriekšējos četrus gadus, nepārsniedz 6 kg
                                          Lai aizsargātu ūdeni un ar lietojumu nesaistītos organismus, piemēram, buferzonas, jāveic riska samazināšanas pasākumi
                                          Produkti, kā norādīts Īstenošanas regulas (ES) Nr. 540/2011 pielikumā (ar numuru 277)
                                       
                                    
                                          A
                                       
                                       
                                          Etilēns
                                       
                                       
                                          Banānu, kivi un kakiplūmju (hurmu) gatavināšana; citrusaugļu gatavināšana tikai kā daļa no stratēģijas augļu mušiņas kaitējuma novēršanai citrusaugļos; ananasa ziedu uzziedināšana; kartupeļu un sīpolu asnošanas novēršana
                                          Atļauts izmantot kā augu augšanas regulētāju tikai slēgtās telpās. Atļaujas izsniedzamas tikai profesionāliem lietotājiem
                                       
                                    
                                          A
                                       
                                       
                                          Taukskābes kālija sāls (šķidrās ziepes)
                                       
                                       
                                          Insekticīds
                                       
                                    
                                          A
                                       
                                       
                                          Sērkaļķis (kalcija polisulfīds)
                                       
                                       
                                          Fungicīds
                                       
                                    
                                          A
                                       
                                       
                                          Parafīneļļa
                                       
                                       
                                          Insekticīds, akaricīds
                                          Produkti, kā norādīts Īstenošanas regulas (ES) Nr. 540/2011 pielikumā (ar numuru 294 un 295)
                                       
                                    
                                          A
                                       
                                       
                                          Kvarca smiltis
                                       
                                       
                                          Repelents
                                       
                                    
                                          A
                                       
                                       
                                          Sērs
                                       
                                       
                                          Fungicīds, akaricīds
                                       
                                    
                                          B
                                       
                                       
                                          Dzīvnieku vai augu izcelsmes repelenti (pēc smaržas)/aitu tauki
                                       
                                       
                                          Repelents
                                          Tikai uz neēdamām kultūraugu daļām un tur, kur kultūraugu materiālu neuzņem aitas vai kazas
                                          Produkti, kā norādīts Īstenošanas regulas (ES) Nr. 540/2011 pielikumā (ar numuru 249)
                                       
                                    7.   Citas vielas
                              
                              
                                          Atļauja
                                       
                                       
                                          Nosaukums
                                       
                                       
                                          Apraksts, prasības attiecībā uz sastāvu, lietošanas nosacījumi
                                       
                                    
                                          B
                                       
                                       
                                          Alumīnija silikāts (kaolīns)
                                       
                                       
                                          Repelents
                                       
                                    
                                          A
                                       
                                       
                                          Kalcija hidroksīds
                                       
                                       
                                          Fungicīds tikai augļu kokiem, tostarp stādaudzētavās, Nectria galligena apkarošanai
                                       
                                    
                                          B
                                       
                                       
                                          Laminarīns
                                       
                                       
                                          Kultūraugu pašaizsardzības mehānisma izraisītājs
                                          Jūras aļģes vai nu audzē bioloģiski saskaņā ar 6.d pantu, vai iegūst ilgtspējīgi saskaņā ar 6.c pantu
                                       
                                    
                                          B
                                       
                                       
                                          Kālija hidrogēnkarbonāts (kālija bikarbonāts)
                                       
                                       
                                          Fungicīds un insekticīds”;
                                       
                                    
                        
            
                  3)
               
               
                  regulas V pielikuma 1. iedaļu aizstāj ar šādu:
                  “1.   NEORGANISKAS BARĪBAS SASTĀVDAĻAS
                  
                              A
                           
                           
                              Kaļķi saturošas ūdensdzīvnieku čaulas
                           
                           
                               
                           
                        
                              A
                           
                           
                              Kaļķainās jūras aļģes (Maerl)
                           
                           
                               
                           
                        
                              A
                           
                           
                              Kaļķainās jūras aļģes (Lithotamnion)
                           
                           
                               
                           
                        
                              A
                           
                           
                              Kalcija glikonāts
                           
                           
                               
                           
                        
                              A
                           
                           
                              Kalcija karbonāts
                           
                           
                               
                           
                        
                              A
                           
                           
                              Defluorinēts monokalcija fosfāts
                           
                           
                               
                           
                        
                              A
                           
                           
                              Defluorinēts dikalcija fosfāts
                           
                           
                               
                           
                        
                              A
                           
                           
                              Magnija oksīds (bezūdens magnija oksīds)
                           
                           
                               
                           
                        
                              A
                           
                           
                              Magnija sulfāts
                           
                           
                               
                           
                        
                              A
                           
                           
                              Magnija hlorīds
                           
                           
                               
                           
                        
                              A
                           
                           
                              Magnija karbonāts
                           
                           
                               
                           
                        
                              A
                           
                           
                              Kalcija–magnija fosfāts
                           
                           
                               
                           
                        
                              A
                           
                           
                              Magnija fosfāts
                           
                           
                               
                           
                        
                              A
                           
                           
                              Mononātrija fosfāts
                           
                           
                               
                           
                        
                              A
                           
                           
                              Kalcija–nātrija fosfāts
                           
                           
                               
                           
                        
                              A
                           
                           
                              Nātrija hlorīds
                           
                           
                               
                           
                        
                              A
                           
                           
                              Nātrija bikarbonāts
                           
                           
                               
                           
                        
                              A
                           
                           
                              Nātrija karbonāts
                           
                           
                               
                           
                        
                              A
                           
                           
                              Nātrija sulfāts
                           
                           
                               
                           
                        
                              A
                           
                           
                              Kālija hlorīds”;
                           
                           
                               
                           
                        
            
                  4)
               
               
                  regulas VI pielikuma 1. punkta d) apakšpunktā “Saistvielas, pretsalipes vielas un koagulanti” ieraksts par klinoptilolītu tiek aizstāts ar šādu:
                  
                              Atļauja
                           
                           
                              Identifikācijas numurs
                           
                           
                              Viela
                           
                           
                              Apraksts, lietošanas nosacījumi
                           
                        
                              “B
                           
                           
                              1
                           
                           
                              1g568
                           
                           
                              Nogulumizcelsmes klinoptilolīts (visas sugas)”
                           
                           
                               
                           
                        
            
         (1)  Eiropas Parlamenta un Padomes 2009. gada 21. oktobra Regula (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (OV L 300, 14.11.2009., 1. lpp.).
      
         (2)  Komisijas 2011. gada 25. februāra Regula (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).”;
      
         (3)  Padomes 2002. gada 20. decembra Regula (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (OV L 358, 31.12.2012., 59. lpp.).”;
      
         (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).